b'\n_START_ARTICLE_\nEskerdalen\n_START_PARAGRAPH_\nEskerdalen er en dal p\xc3\xa5 Spitsbergen, Svalbard. Eskerdalen er en sidedal s\xc3\xb8rvest for Sassendalen og er knyttet til Adventdalen via Brentskaret. Innl\xc3\xb8pet til Eskerdalen ligger i Sassen-B\xc3\xbcnsow Land nasjonalpark. Eskerelva renner gjennom dalen, og ytterst i dalen ligger Eskerfossen, et av Svalbards h\xc3\xb8yeste fossefall._NEWLINE_Eskerdalen har sitt navn etter esker, som er en samling av l\xc3\xb8smasser (grus og stein) som har blitt med smeltevannet under en isbre. Etter at isen har smeltet, ligger den igjen som en forh\xc3\xb8yning i terrenget.'